En 59-årig mand er blevet bragt til Aalborg Universitetshospital, efter han tirsdag formiddag var involveret i et ulykke i Aalborg. Meldingen fra Nordjyllands Politi er, at han er svært tilskadekommen med alvorlige hovedeskader. - Det ser ret alvorligt ud, og vi har haft en bilinspektør ude på stedet for at undersøge, præcist hvad der skete, fortæller vagtchefen ved Nordjyllands Politi. Ulykke skete ved 10.30-tiden. Den 59-årige mand var ved at krydse Nyhavnsgade på sin invalideknallert, da han blev påkørt. Bilisten, der påkørte ham, var ved at foretage et venstresving og havde ifølge vagtchefen ved Nordjyllands Politi overset invalideknallerten. De pårørende er underrettet.

Referat:
En 59-årig mand blev tirsdag formiddag påkørt af en bilist i krydset ved Nyhavnsgade og Musikkens Plads i Aalborg.